|  |  |
| --- | --- |
| **Veszprémi Nyári Egyetem**  **fakultatív program**  **2017. július 8. (szombat)** |  |

**Indulás 9.30**-kor

a Historia Hangvilla – Rendezvényközponttól (8200 Veszprém, Brusznyai u. 2.)

Séta az Óváros téren át a **Tűztorony**ig, a toronyból a veszprémi panoráma megtekintése. (A csoport egyik felének, a többiek haladnak tovább a Szaléziánumhoz.)

Bővebb információ a tűztoronytól: <http://www.ldm.hu/hu/kiallitohelyek/tuztorony>

Onnan tovább séta a Vár utcán, közben látogatható a Piarista templom. A Vár utca végén megtekinthető a panomáma a Benedek hegyre és a Margit-romokra, ott egy Szent István és Gizella szobor.

A Szentháromság téren az érseki palotában megtekinthető a **Szaléziánum** kiállítás. (Kb. egy órás látogatás tárlatvezetéssel a csoport másik felének, aztán csere.)

Bővebb információ a kiállításról: <https://szalezianum.hu/>

Onnan ki séta a Benedek hegyre, és vissza az eredi útvonalon a Hangvillához, ahol közös ebéddel zárul a program. A séta kb. 3 km.

A séta Google térképe:

<https://goo.gl/maps/ZDgrKprNXGB2>

**Kedvcsináló:**

A néhány éve felújított és egyetlen sétálóutcává alakított veszprémi várnegyedbe elsősorban a barokk épületek és a Tűztorony miatt érdemes ellátogatni. A [várnegyed](http://welovebalaton.hu/latnivalok.kultura/muzeumok.kiallitohelyek/veszprem.varnegyed) több okból is megér egy hosszabb sétát. Az olyan kötelező körök, mint a hangulatos, macskaköves utcák, vagy a veszettül jó kilátás a [Benedek-hegyi kereszttől](http://welovebalaton.hu/latnivalok.kultura/muzeumok.kiallitohelyek/benedek.hegyi.kereszt) csak a kezdet, a folytatáshoz pedig már múzeumokat és templomokat is érdemes látogatni. A [Hősök kapujától](http://welovebalaton.hu/latnivalok.kultura/latnivalok/hosok.kapuja) mindössze öt perces séta a **Pannon Egyetem** épülete melletti kilátós rész, ahonnan teljes terjedelmében és szépségében tárul a szemünk elé a város. Innen már látjuk a [Margit-romokat](http://welovebalaton.hu/latnivalok.kultura/muzeumok.kiallitohelyek/margit.romok), a [veszprémi viaduktot](http://welovebalaton.hu/latnivalok.kultura/muzeumok.kiallitohelyek/szent.istvan.volgyhid.veszpremi.viadukt), **Boldog Gizella** és **Szent István szobrát is.** A [Tűztorony](http://welovebalaton.hu/latnivalok.kultura/muzeumok.kiallitohelyek/tuztorony)  48 méter magas **és** nem mindennapi panorámát kínál. A Szentháromság téren található a [Szent Mihály-bazilika](http://welovebalaton.hu/latnivalok.kultura/muzeumok.kiallitohelyek/szent.mihaly.bazilika). A tér másik emblematikus barokk épülete az **Érseki Palota**. A palotával majdnem szemben lévő Bíró-Giczey Házban rendezték be a[Szaléziánumot](http://welovebalaton.hu/bor.gasztro/kavezok.cukraszdak/szalezianum), a Veszprémi Főegyházmegye turisztikai látogatóközpontját, ahol kávézó, gyógynövénykert és még egy hegedűkészítő látványműhely is helyet kapott.